สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยที่ 3 ครั้งที่ 1

ประจำปี 2562

วันที่ 5 สิงหาคม 2562

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 3 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 4 | นายธีระพันธ์ รอดนวล | ส.อบต.หมู่ที่ 4 | ธีระพันธ์ รอดนวล |
| 5 | นายมนูญ สังด้วง | ส.อบต.หมู่ที่ 6 | มนูญ สังด้วง |
| 6 | นายปรีชา สงเสน | ส.อบต.หมู่ที่ 1 | ปรีชา สงเสน |
| 7 | นายชะรวย รักจุฬ | ส.อบต.หมู่ที่ 12 | ชะรวย รักจุฬ |
| 8 | นายอรุณ มีลาย | ส.อบต.หมู่ที่ 1 | อรุณ มีลาย |
| 9 | นายประนอม เพ็ชรทอง | ส.อบต.หมู่ที่ 2 | ประนอม เพ็ชรทอง |
| 10 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 11 | นายสาธิต เพชรรัตน์ | ส.อบต.หมู่ที่ 7 | สาธิต เพชรรัตน์ |
| 12 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |
| 13 | นายธีระพงค์ ลิ่มสกุล | ส.อบต.หมู่ที่ 5 | ธีระพงค์ ลิ่มสกุล |
| 14 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 15 | นายสันติ สุวรรณบุรี | ส.อบต.หมู่ที่ 6 | สันติ สุวรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายก อบต. | สุรินทร์ สงหนู |
| 2 | นายวิลาศ มีฮิ่น | รองนายกอบต. | วิลาศ มีฮิ่น |
| 3 | นายสำราญ นวลปาน | รองนายกอบต. | สำราญ นวลปาน |
| 4 | นายสุรินทร์ ชูสิงห์แค | นักวิเคราะห์นโยบายและแผน | สุรินทร์ ชูสิงห์แค |
| 5 | นายสมโชค ย้อยยางทอง | เลขานุการนายกฯ | สมโชค ย้อยยางทอง |
| 6 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

1. นายสวย นุ่นนุ่ม ส.อบต. หมู่ที่ 3

2. นายศุภกฤต จันทร์ทองอ่อน ส.อบต. หมู่ที่ 7

3. นายเสนอ หนูยิ้มซ้าย ส.อบต. หมู่ที่ 9

4. นายเจริญ ไกรคุ้ม ส.อบต. หมู่ที่ 9

5. นายปรีดา สังสง ส.อบต. หมู่ที่ 10

6. นายสัมพันธ์ เรืองสังข์ ส.อบต. หมู่ที่ 10

เริ่มประชุม เวลา 09.00 น.

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 15 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม ประธานสภาองค์การบริหารส่วนตำบลทรายขาวเปิดประชุมสภา สมัยสามัญ สมัยที่ 3 ประจำปี 2562 และดำเนินการประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ แจ้งให้ที่ประชุมทราบ ดังนี้

1.1 แจ้งประกาศเรียกประชุมสภาฯ สมัยสามัญ สมัยที่ 3 ครั้งที่ 1

ประจำปี 2562 เริ่มตั้งแต่วันที่ 1 สิงหาคม 2562 มีกำหนด

15 วัน ตามประกาศสภาองค์การบริหารส่วนตำบลทรายขาว ลงวันที่

26 กรกฎาคม 2562

ที่ประชุม รับทราบ

ระเบียบวาระที่ 2 เรื่องรับรองรายงานการประชุมสภาฯ สมัยสามัญ สมัยที่ 2 ครั้งที่ 1

ประจำปี 2562 เมื่อวันที่ 14 พฤษภาคม 2562

ประธานสภาฯ ลำดับต่อไปเป็นการประชุมในระเบียบวาระที่ 2 เรื่องรับรองรายงานการ

ประชุมสภาสมัยสามัญ สมัยที่ 2 ครั้งที่ 1 ประจำปี 2562 เมื่อวันที่

14 พฤษภาคม 2562 ขอเชิญประธานคณะกรรมการตรวจสอบรายงาน

การประชุมได้รายงานต่อที่ประชุม

นายสมพร เจิมพงค์ ได้กล่าวว่าคณะกรรมการตรวจรายงานการประชุม ได้ตรวจสอบแล้ว

ปรากฏว่ารายงานการประชุมได้จัดทำขึ้นครบถ้วนถูกต้อง จึงรับรองรายงาน

การประชุม ซึ่งหากที่ประชุม เห็นว่ามีส่วนใดมีการบันทึกไว้ไม่ตรงตามที่ได้

พูดไว้ ก็ขอให้แก้ไขต่อที่ประชุมได้

ประธานสภาฯ ขอเชิญสมาชิกสภาที่มีความประสงค์จะแก้ไขถ้อยคำในรายงานการประชุม

ปรากฏว่าไม่มีสมาชิกท่านใด ขอแก้ไขรายงานการประชุม จึงถือว่าสภาให้

การรับรองรายงานการประชุมสภาฯ สมัยสามัญ สมัยที่ 2 ครั้งที่ 1

ประจำปี 2562 เมื่อวันที่ 14 พฤษภาคม 2562

ระเบียบวาระที่ 3 ญัตติ เรื่อง พิจารณาให้ความเห็นชอบร่างแผนพัฒนาท้องถิ่น (พ.ศ.2561-

2565)

ประธานสภาฯ ขอเชิญนายก อบต. ได้เสนอร่างแผนพัฒนาท้องถิ่น (พ.ศ. 2561-2565)

ต่อสภาฯ

นายก อบต. ได้เสนอร่างแผนพัฒนาท้องถิ่น (พ.ศ.2561-2565)

โดยได้ชี้แจงรายละเอียดให้ที่ประชุมพิจารณาว่า จังหวัดนครศรีธรรมราช

แจ้งให้องค์การบริหารส่วนตำบลดำเนินการทบทวนแผนพัฒนาท้องถิ่นสี่ปี

ขององค์กรปกครองส่วนท้องถิ่นเป็นแผนพัฒนาท้องถิ่นที่มีช่วงระยะเวลา

5 ปี (พ.ศ. 2561-2565) ซึ่งองค์การบริหารส่วนตำบลทรายขาวได้ดำเนินการตามหนังสือกระทรวงมหาดไทย ด่วนที่สุด ที่ มท 0801.3/ว2931 ลงวันที่ 15 พฤษภาคม 2562 โดยในขั้นตอนแรกคณะกรรมการพัฒนาท้องถิ่น จัดประชุมประชาคมท้องถิ่น ส่วนราชการที่เกี่ยวข้องเพื่อแจ้งแนวทางการพัฒนาท้องถิ่น รับทราบปัญหาความต้องการประเด็นการพัฒนา และประเด็นที่เกี่ยวข้องและแนวทางการปฏิบัติที่เหมาะสมกับสภาพพื้นที่จากนั้นก็ได้นำเอาข้อมูลจากผู้ที่เกี่ยวข้องต่าง ๆ มาพิจารณาประกอบการทบทวน ซึ่งคณะกรรมการสนับสนุนการจัดทำแผนพัฒนาท้องถิ่นได้รวบรวมแนวทาง และข้อมูลนำมาวิเคราะห์จัดทำร่างแผนพัฒนาท้องถิ่น รายละเอียดตามร่างที่ทุกท่านมี โดยข้อมูลที่นำมาใช้ในการทบทวนแผนมาจากแผนเดิม จากการประชุมประชาคมหมู่บ้าน จากส่วนราชการที่เกี่ยวข้องครอบคลุมทั้งหมด และได้เสนอร่างแผนต่อคณะกรรมการพัฒนาท้องถิ่น จากนั้นคณะกรรมการพัฒนาท้องถิ่นก็ได้ประชุมพิจารณาร่างและเสนอมายังนายก ดังนั้น จึงขอเสนอร่างแผนพัฒนาท้องถิ่นต่อสภาองค์การบริหารส่วนตำบล เพื่อให้ความเห็นชอบ ตามระเบียบต่อไป ซึ่งรายละเอียดของแผนปรากฏตามเอกสารร่างแผนที่ได้จัดส่งให้สมาชิกทุกท่านประกอบการพิจารณารายละเอียดของแผนมีทั้งหมด 4 ส่วน ด้วยกัน ได้แก่

ส่วนที่ 1 สภาพทั่วไปและข้อมูลพื้นฐาน

ส่วนที่ 2 ยุทธศาสตร์การพัฒนาองค์กรปกครองส่วนท้องถิ่น

ส่วนที่ 3 การนำแผนพัฒนาท้องถิ่นไปสู่การปฏิบัติ

ส่วนที่ 4 การติดตามและประเมินผล สรุปผล

สำหรับรายละเอียดโครงการทั้งหมดเป็นไปตามเอกสาร

ประธานสภาฯ ขอเชิญสมาชิกสภาได้อภิปราย ปรากฏว่าไม่มีสมาชิกสภาท่านใดมีความ

ประสงค์จะอภิปราย จึงขอมติที่ประชุม

มติที่ประชุม เห็นชอบ 14 เสียง

ไม่เห็นชอบ - เสียง

งดออกเสียง 1 คน

ระเบียบวาระที่ 4 ญัตติ เรื่อง ขออนุมัติขยายระยะเวลาเสนอร่างงบประมาณรายจ่ายประจำปี

ประจำปีงบประมาณ 2563

ประธานสภาฯ ต่อไปเป็นการประชุมในระเบียบวาระที่ 3 ญัตติ เรื่อง ขออนุมัติขยายระยะ

เวลาเสนอร่างงบประมาณรายจ่ายประจำปีงบประมาณ 2563

ขอเชิญนายกอบต. เสนอต่อสภาฯ

นายกอบต. ได้เสนอขออนุมัติขยายเวลาเสนอร่างข้อบัญญัติงบประมาณรายจ่าย

ประจำปี 2563 ต่อสภาฯ โดยชี้แจงเหตุผลว่าเนื่องจากในปีนี้มีการสั่งการ

ให้อบต.ดำเนินการทบทวน แผนพัฒนาท้องถิ่นเป็นแผน 5 ปี โดยโครงการ

ที่จะบรรจุในแผนพัฒนาท้องถิ่นจะต้องมีความถูกต้องชัดเจน เป็นไปตาม

หลักวิชาและในการดำเนินการในครั้งนี้ ต้องใช้เวลาในการดำเนินการ

พอสมควร ซึ่งเมื่อแผนเสร็จเรียบร้อย เราจะสามารถยกโครงการมาบรรจุใน

ข้อบัญญัติงบประมาณได้เลย เนื่องจากแผนกับข้อบัญญัติจะต้องตรงกัน

ดังนั้นจึงขออนุมัติต่อสภาแห่งนี้ ขยายเวลาในการเสนองบประมาณรายจ่าย

ประจำปี 2563 ถึงวันที่ 15 กันยายน 2562 โดยจะเร่งรัดผู้รับผิดชอบ

ให้รีบดำเนินการเพื่อให้สามารถจัดทำข้อบัญญัติแล้วเสร็จและประกาศใช้ได้

ทันภายในวันที่ 30 กันยายน 2562

ประธานสภาฯ ขอเชิญสมาชิกอภิปราย ปรากฏว่าไม่มีสมาชิกท่านใดอภิปราย จึงขอมติที่

ประชุม

มติที่ประชุม อนุมัติ 14 เสียง

ไม่อนุมัติ - เสียง

งดออกเสียง 1 คน

ระเบียบวาระที่ 5 เรื่อง อื่น ๆ

ประธานสภาฯ ลำดับต่อไปเป็นการประชุมในระเบียบวาระที่ 5

เรื่อง อื่น ๆ ขอเชิญสมาชิกสภาฯ

นายสมพร เจิมพงค์ ขอหารือผู้บริหาร เรื่องการจัดซื้อรถยนต์ส่วนกลาง โดยกองช่างได้แจ้งว่า

มีปัญหาอุปสรรคในการปฏิบัติงานเนื่องจากการออกพื้นที่ในการสำรวจ

ออกแบบและแก้ปัญหาต่าง ๆ มีความจำเป็นจะต้องใช้รถยนต์ส่วนกลาง

เพื่อบรรทุกอุปกรณ์ต่าง ๆ แต่ขณะนั้งไม่มีรถยนต์ส่วนกลาง จึงขอให้

ผู้บริหารช่วยดำเนินการให้ด้วย

ประธานสภาฯ ขอเชิญนายกอบต.ชี้แจง นายกอบต.ได้แสดงความคิดเห็นว่าในปีนี้ที่ประชุมประชาคมและที่ประชุม

สภาฯ แห่งนี้มีความเห็นพ้องต้องกันที่จะให้ซื้อรถบรรทุกน้ำ หากจะซื้อ

รถยนต์ส่วนกลางด้วยอาจจะมีความไม่เหมาะสมเรื่องการบริหาร

งบประมาณเนื่องจากงบประมาณมีจำนวนจำกัด จึงเก็บไว้พิจารณาใน

ปีงบประมาณต่อไป

ประธานสภาฯ ขอเชิญสมาชิกท่านอื่น ๆ ปรากฏว่าไม่มี จึงปิดประชุม

ปิดประชุมเวลา 12.00 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)